CELEX: 62019TA0610
Language: mt
Date: 2022-01-19 00:00:00
Title: Kawża T-610/19: Sentenza tal-Qorti Ġenerali tad-19 ta’ Jannar 2022 – Deutsche Telekom vs Il-Kummissjoni (“Rikors għal annullament u għad-danni – Kompetizzjoni – Abbuż minn pożizzjoni dominanti – Suq Slovakk tas-servizzi ta’ telekomunikazzjonijiet broadband – Deċiżjoni li tikkonstata ksur tal-Artikolu 102 TFUE u tal-Artikolu 54 tal-Ftehim ŻEE – Sentenza li tannulla parzjalment id-deċiżjoni u li tnaqqas l-ammont tal-multa imposta – Rifjut tal-Kummissjoni li tħallas interessi moratorji – Artikolu 266 TFUE – Artikolu 90(4)(a) tar-Regolament ta’ Delega (UE) 1268/2012 – Ksur suffiċjentement serju ta’ dispożizzjoni legali li tagħti drittijiet lill-individwi – Ċaħda tat-tgawdija tal-ammont tal-multa mħallas indebitament – Lucrum cessans – Interessi moratorji – Rata – Dannu”)

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/32
            
         
      Sentenza tal-Qorti Ġenerali tad-19 ta’ Jannar 2022 – Deutsche Telekom vs Il-Kummissjoni
      (Kawża T-610/19) (1)
      
      (“Rikors għal annullament u għad-danni - Kompetizzjoni - Abbuż minn pożizzjoni dominanti - Suq Slovakk tas-servizzi ta’ telekomunikazzjonijiet broadband - Deċiżjoni li tikkonstata ksur tal-Artikolu 102 TFUE u tal-Artikolu 54 tal-Ftehim ŻEE - Sentenza li tannulla parzjalment id-deċiżjoni u li tnaqqas l-ammont tal-multa imposta - Rifjut tal-Kummissjoni li tħallas interessi moratorji - Artikolu 266 TFUE - Artikolu 90(4)(a) tar-Regolament ta’ Delega (UE) 1268/2012 - Ksur suffiċjentement serju ta’ dispożizzjoni legali li tagħti drittijiet lill-individwi - Ċaħda tat-tgawdija tal-ammont tal-multa mħallas indebitament - Lucrum cessans - Interessi moratorji - Rata - Dannu”)
      (2022/C 119/42)
      Lingwa tal-kawża: il-Ġermaniż
      
         Partijiet
      
      
         Rikorrent: Deutsche Telekom AG (Bonn, il-Ġermanja) (rappreżentanti: P. Linsmeier, U. Soltész, C. von Köckritz u P. Lohs, avukati)
      
         Konvenut: Il-Kummissjoni Ewropea (rappreżentanti: P. Rossi u L. Wildpanner, aġenti)
      
         Suġġett
      
      Minn naħa, talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni tat-28 ta’ Ġunju 2019 li tirrifjuta li tħallas interessi moratorji lir-rikorrenti fuq l-ammont prinċipali tal-parti mill-multa rrimborsata wara s-sentenza tat-13 ta’ Diċembru 2018, Deutsche Telekom vs Il-Kummissjoni (T-827/14, EU:T:2018:930), u, min-naħa l-oħra, talba bbażata fuq l-Artikolu 268 TFUE u intiża għall-kumpens għal lucrum cessans minħabba ċ-ċaħda tat-tgawdija ta’ dan l-ammont prinċipali jew, sussidjarjament, għad-dannu li jirriżulta mir-rifjut tal-Kummissjoni li tħallas interessi moratorji fuq dan l-ammont.
      
         Dispożittiv
      
      
                  1)
               
               
                  Il-Kummissjoni Ewropea hija kkundannata tħallas kumpens ta’ ammont ta’ EUR 1 750 522,83 lil Deutsche Telekom AG bħala kumpens għad-dannu mġarrab.
               
            
                  2)
               
               
                  Il-kumpens previst fil-punt 1 għandu jiżdied b’interessi moratorji, sa mill-għoti ta’ din is-sentenza u sal-ħlas sħiħ, bir-rata applikata mill-Bank Ċentrali Ewropew (BĊE) għall-operazzjonijiet prinċipali tiegħu ta’ finanzjament mill-ġdid, b’żieda ta’ tliet punti perċentwali u nofs.
               
            
                  3)
               
               
                  Id-deċiżjoni tal-Kummissjoni tat-28 ta’ Ġunju 2019 li tirrifjuta li tħallas interessi moratorji lil Deutsche Telekom, għall-perijodu bejn is-16 ta’ Jannar 2015 u d-19 ta’ Frar 2019, fuq l-ammont prinċipali tal-multa rrimborsat wara s-sentenza tat-13 ta’ Diċembru 2018, Deutsche Telekom vs Il-Kummissjoni (T-827/14, EU:T:2018:930), hija annullata.
               
            
                  4)
               
               
                  Il-kumplament tar-rikors huwa miċħud.
               
            
                  5)
               
               
                  Il-Kummissjoni hija kkundannata tbati, minbarra l-ispejjeż tagħha, nofs l-ispejjeż sostnuti minn Deutsche Telekom.
               
            
                  6)
               
               
                  Deutsche Telekom hija kkundannata tbati nofs l-ispejjeż tagħha.
               
            
         (1)  ĠU C 363, 28.10.2019.